शौचालय निर्माण की किस्त दिलाई जाए
बारां| कांग्रेसनगर उपाध्यक्ष हेमराज देवली ने नगर परिषद पर शौचालय की दूसरी किस्त नहीं देने का आरोप लगाया है। देवली ने बताया कि अटरू रोड स्थित कुंजबिहारी कॉलोनीवासियों को शौचालय बनाने के लिए मिलने वाली किस्त समय पर नहीं मिलने से परेशानी हो रही है। बहुत से लोगों को तो अभी पहली किस्त भी नहीं मिली है। कुछ को पहली किस्त के रूप में चार हजार रुपए दिए गए हैं। वार्ड नंबर 26 के हेमराज बैरवा, राधेश्याम बैरवा, बद्रीलाल बैरवा ने बताया कि नगर परिषद में दस्तावेज भी जमा करा दिए हैं। इसके डेढ़ वर्ष बाद भी दूसरी किस्त नहीं मिल रही है।
hin_Deva hin_Deva